Det er helg og du har lyst på å slappe av med en kald en? Denne butikkeieren i Monterrey i Mexico må, i likhet med resten av landet, skuffe kundene med lappen der det står at det er tomt for øl. På grunn av – ja, du gjetter riktig – koronaviruset har bryggeriene i Mexico vært stengt siden midten av april. Øl smugles nå over grensen fra USA, og på svartebørsen må de øltørste bla opp rundt 300 prosent mer for alkoholen. Ifølge Mexicos statistiske sentralbyrå drakk rundt 65 millioner meksikanere øl regelmessig, det vil si omtrent halvparten av befolkningen.

Foto: JULIO CESAR AGUILAR / AFP